CELEX: E2010J0010
Language: fi
Date: 2010-12-10 00:00:00
Title: Tuomioistuimen tuomio, annettu 10 päivänä joulukuuta 2010 , asiassa E-10/10 – EFTAn valvontaviranomainen v. Norjan kuningaskunta (Sopimuspuolen velvoitteiden noudattamatta jättäminen – Ammattipätevyyden tunnustamisesta annettu direktiivi 2005/36/EY)

19.5.2011   
            
            
               FI
            
            
               Euroopan unionin virallinen lehti
            
            
               C 148/5
            
         TUOMIOISTUIMEN TUOMIO,
   annettu 10 päivänä joulukuuta 2010,
   asiassa E-10/10
   EFTAn valvontaviranomainen v. Norjan kuningaskunta
   (Sopimuspuolen velvoitteiden noudattamatta jättäminen – Ammattipätevyyden tunnustamisesta annettu direktiivi 2005/36/EY)
   (2011/C 148/05)
   Asiassa E-10/10, EFTAn valvontaviranomainen vastaan Norjan kuningaskunta, on esitetty HAKEMUS, jossa pyydetään tuomioistuinta toteamaan, että jättäessään määräajan kuluessa hyväksymättä toimenpiteet, jotka ovat tarpeen ETA-sopimuksen liitteessä VII olevassa 1 kohdassa ja 1 kohdan 2 luetelmakohdassa tarkoitettujen säädösten (ammattipätevyyden tunnustamisesta 7 päivänä syyskuuta 2005 annettu Euroopan parlamentin ja neuvoston direktiivi 2005/36/EY, sellaisena kuin se on muutettuna ammattitutkintojen tunnustamisesta annetun Euroopan parlamentin ja neuvoston direktiivin 2005/36/EY liitteiden II ja III muuttamisesta 5 päivänä joulukuuta 2007 annetulla komission asetuksella (EY) N:o 1430/2007), kumpikin sellaisena kuin se on mukautettuna ETA-sopimukseen sopimuksen pöytäkirjalla 1, saattamiseksi täysimääräisesti osaksi kansallista lainsäädäntöä, tai jättäessään ilmoittamatta kyseisistä toimenpiteistä EFTAn valvontaviranomaiselle Norjan kuningaskunta on laiminlyönyt direktiivin 63 artiklan ensimmäisen kohdan ja ETA-sopimuksen 7 artiklan mukaiset velvoitteensa. EFTAn tuomioistuin, jonka muodostivat tuomioistuimen presidentti Carl Baudenbacher ja tuomarit Thorgeir Örlygsson ja Henrik Bull (esittelijä), antoi 10 päivänä joulukuuta 2010 tuomion,
   jonka tuomiolauselma on seuraava:
   
               1)
            
            
               Todetaan, että jättäessään määräajan kuluessa hyväksymättä toimenpiteet, jotka ovat tarpeen ETA-sopimuksen liitteessä VII olevassa 1 kohdassa tarkoitetun säädöksen (ammattipätevyyden tunnustamisesta 7 päivänä syyskuuta 2005 annettu Euroopan parlamentin ja neuvoston direktiivi 2005/36/EY, sellaisena kuin se on muutettuna ammattitutkintojen tunnustamisesta annetun Euroopan parlamentin ja neuvoston direktiivin 2005/36/EY liitteiden II ja III muuttamisesta 5 päivänä joulukuuta 2007 annetulla komission asetuksella (EY) N:o 1430/2007), sellaisena kuin se on mukautettuna ETA-sopimukseen sopimuksen pöytäkirjalla 1, saattamiseksi täysimääräisesti osaksi kansallista lainsäädäntöä Norjan kuningaskunta on laiminlyönyt direktiivin 63 artiklan ensimmäisen kohdan ja ETA-sopimuksen 7 artiklan mukaiset velvoitteensa.
            
         
               2)
            
            
               Norjan kuningaskunta määrätään maksamaan oikeudenkäyntikulut.